
DR 31.7.2018                                                                    77                   

 
Ini semua memberikan persepsi palsu bahawa kerajaan terdahulu mengamalkan 

perbelanjaan berhemah serta berdisiplin dalam mengawal paras hutang dan defisit bila 
sebenarnya adalah sebaliknya. Penerusan amalan ini telah menyebabkan jumlah... 

Datuk Seri Haji Ahmad bin Haji Maslan [Pontian]: Yang Berhormat Bagan. 
Sebelum... 

Tuan Lim Guan Eng: Bagi saya habis perenggan ini sahaja. Telah menyebabkan 
jumlah jaminan pinjaman yang diberi Kerajaan Persekutuan naik secara mendadak sejak 
tahun 2010. Mengikut angka yang direkodkan oleh Kementerian Kewangan, jumlah jaminan 
Kerajaan Persekutuan telah meningkat sebanyak 146 peratus daripada 2010 ke 2017. 
Peningkatan ketara ini telah menarik perhatian badan-badan penarafan antarabangsa lalu 
memaksa kerajaan terdahulu mencari jalan lain untuk terus berhutang tanpa 
mengklasifikasikannya sebagai hutang rasmi.  

Pada masa inilah kerajaan terdahulu, selain daripada jaminan kerajaan, selain 
daripada liabiliti luar jangka, ini semua mereka telah gunakan cukup-cukup. Mereka cari lagi 
satu kaedah baru yang penuh kreatif iaitu untuk menyembunyikan angka hutang Kerajaan 
Persekutuan yang sebenarnya. Katakanlah Kerajaan Persekutuan ingin membina sebuah 
hospital di kawasan Bagan Datuk, RM1 bilion, contoh, contoh sahaja... [Disampuk]  

Oleh sebab pinjaman kerajaan secara langsung atau tidak langsung akan 
dicerminkan dalam angka hutang rasmi atau angka jaminan kerajaan, kerajaan lama telah 
menggunakan konsep Perjanjian Kerjasama Awam Swasta atau apa yang kita sebut PPP 
atau public-private partnership untuk menyembunyikan angka hutang sebenarnya.  

Melalui PPP, pihak kerajaan akan menawarkan kontrak sewa pajak hospital kepada 
pihak swasta yang terpilih dengan nilai RM3 bilion yang akan dibayar secara beransuran 
selama 20 tahun untuk membina hospital yang kos pembinaan asalnya sebenarnya adalah 
RM1 bilion.  

Pihak swasta PPP yang ramai antaranya kroni BN akan menggunakan kontrak sewa 
pajak kerajaan sebagai cagaran untuk memperoleh pinjaman untuk membiayai pembinaan 
tersebut. Dengan kaedah pajakan kewangan PPP, kerajaan terdahulu telah berjaya 
menyembunyikan seluruh obligasi sewa pajak projek PPP dan mengelakkannya daripada 
diklasifikasikan sebagai hutang rasmi kerajaan.  

Walaupun obligasi ini secara jelas berpunca daripada objektif perbelanjaan 
pembangunan Kerajaan Persekutuan, ini amat berjaya supaya jumlah keseluruhan obligasi 
pajakan kewangan PPP ke atas Kerajaan Persekutuan setakat akhir tahun 2017 telah 
menjangkau RM201 bilion dan ini semua dapat disembunyikan dan tidak termasuk dalam 
hutang rasmi kerajaan. Yang Berhormat Pontian dahulu, lepas ini Yang Berhormat Kepala 
Batas. 

Datuk Seri Haji Ahmad bin Haji Maslan [Pontian]: Terima kasih. Terima kasih 
atas penjelasan Yang Berhormat Bagan. Saya ingin bertanya, negara manakah yang ada 
dalam dunia ini yang meletakkan liabiliti luar jangka ini sebagai satu komponen kepada 
hutang kerajaan? Bukankah segala apa yang kita pakai telah menuruti segala standard 
piawaian antarabangsa?  

Keduanya, saya ingin bertanya, selama Yang Berhormat Langkawi pada ketika itu 
Yang Berhormat Kubang Pasu menjadi Perdana Menteri, apakah kaedah pengiraan hutang 
pada ketika itu? Adakah kontinjen liabiliti juga dianggap sebagai hutang kerajaan? Kalau 
Yang Berhormat Bagan tak boleh nak jawab selama 22 tahun bajet tahunan itu, boleh beri 
jawapan secara bertulis. Terima kasih. 

Tuan Lim Guan Eng: ...Antara tahun 2010 ke 2017, jumlah jaminan Kerajaan 
Persekutuan naik sebanyak 146 peratus dan kalau sebut kerajaan dulu, kerajaan lama tidak 
pernah gunakan yang pertama, gunakan sistem PPP yang saya sebut iaitu satu kaedah off-
balance sheet yang didirikan untuk mengelakkan daripada diklasifikasikan sebagai hutang 
rasmi.  

 

 



Ini semua memberikan persepsi palsu bahawa kerajaan terdahulu mengamalkan. perbelanjaan berhemah serta berdisiplin dalam mengawal paras hutang dan defisit bila sebenarnya adalah sebaliknya. Penerusan amalan ini telah menyebabkan jumlah... Datuk Seri Haji Ahmad bin Haji Maslan [Pontian]: Yang Berhormat Bagan. Sebelum... Tuan Lim Guan Eng: Bagi saya habis perenggan ini sahaja. Telah menyebabkan jumlah jaminan pinjaman yang diberi Kerajaan Persekutuan naik secara mendadak sejak tahun 2010. Mengikut angka yang direkodkan oleh Kementerian Kewangan, jumlah jaminan Kerajaan Persekutuan telah meningkat sebanyak 146 peratus daripada 2010 ke 2017. Peningkatan ketara ini telah menarik perhatian badan-badan penarafan antarabangsa lalu memaksa kerajaan terdahulu mencari jalan lain untuk terus berhutang tanpa mengklasifikasikannya sebagai hutang rasmi. Pada masa inilah kerajaan terdahulu, selain daripada jaminan kerajaan, selain daripada liabiliti luar jangka, ini semua mereka telah gunakan cukup-cukup. Mereka cari lagi satu kaedah baru yang penuh kreatif iaitu untuk menyembunyikan angka hutang Kerajaan Persekutuan yang sebenarnya. Katakanlah Kerajaan Persekutuan ingin membina sebuah hospital di kawasan Bagan Datuk, RM1 bilion, contoh, contoh sahaja... [Disampuk]. Oleh sebab pinjaman kerajaan secara langsung atau tidak langsung akan dicerminkan dalam angka hutang rasmi atau angka jaminan kerajaan, kerajaan lama telah menggunakan konsep Perjanjian Kerjasama Awam Swasta atau apa yang kita sebut PPP atau public-private partnership untuk menyembunyikan angka hutang sebenarnya. Melalui PPP, pihak kerajaan akan menawarkan kontrak sewa pajak hospital kepada pihak swasta yang terpilih dengan nilai RM3 bilion yang akan dibayar secara beransuran selama 20 tahun untuk membina hospital yang kos pembinaan asalnya sebenarnya adalah RM1 bilion. Pihak swasta PPP yang ramai antaranya kroni BN akan menggunakan kontrak sewa pajak kerajaan sebagai cagaran untuk memperoleh pinjaman untuk membiayai pembinaan tersebut. Dengan kaedah pajakan kewangan PPP, kerajaan terdahulu telah berjaya menyembunyikan seluruh obligasi sewa pajak projek PPP dan mengelakkannya daripada diklasifikasikan sebagai hutang rasmi kerajaan. Walaupun obligasi ini secara jelas berpunca daripada objektif perbelanjaan pembangunan Kerajaan Persekutuan, ini amat berjaya supaya jumlah keseluruhan obligasi pajakan kewangan PPP ke atas Kerajaan Persekutuan setakat akhir tahun 2017 telah menjangkau RM201 bilion dan ini semua dapat disembunyikan dan tidak termasuk dalam hutang rasmi kerajaan. Yang Berhormat Pontian dahulu, lepas ini Yang Berhormat Kepala Batas. Datuk Seri Haji Ahmad bin Haji Maslan [Pontian]: Terima kasih. Terima kasih atas penjelasan Yang Berhormat Bagan. Saya ingin bertanya, negara manakah yang ada dalam dunia ini yang meletakkan liabiliti luar jangka ini sebagai satu komponen kepada hutang kerajaan? Bukankah segala apa yang kita pakai telah menuruti segala standard piawaian antarabangsa?. Keduanya, saya ingin bertanya, selama Yang Berhormat Langkawi pada ketika itu Yang Berhormat Kubang Pasu menjadi Perdana Menteri, apakah kaedah pengiraan hutang pada ketika itu? Adakah kontinjen liabiliti juga dianggap sebagai hutang kerajaan? Kalau Yang Berhormat Bagan tak boleh nak jawab selama 22 tahun bajet tahunan itu, boleh beri jawapan secara bertulis. Terima kasih. Tuan Lim Guan Eng: ...Antara tahun 2010 ke 2017, jumlah jaminan Kerajaan Persekutuan naik sebanyak 146 peratus dan kalau sebut kerajaan dulu, kerajaan lama tidak pernah gunakan yang pertama, gunakan sistem PPP yang saya sebut iaitu satu kaedah off- balance sheet yang didirikan untuk mengelakkan daripada diklasifikasikan sebagai hutang rasmi.